אריה אלחנני

אריה אל-חנני (לעיתים אלחנני; 1898 – 2 בדצמבר 1985) היה אדריכל, מעצב תפאורות וגרפיקאי ישראלי, חתן פרס ישראל לאדריכלות לשנת תשל"ג (1973).

ביוגרפיה
אל-חנני נולד בשם לייב ספוז'ניקוב, בן לאלחנן וחווה, בשנת 1898 בפולטאבה שברוסיה (כיום באוקראינה). למד אדריכלות וציור באקדמיה בקייב.

בשנת 1922 עלה לארץ ישראל ועיברת את שמו לאריה אל-חנני.

אל-חנני היה פעיל רבות בתחום התכנון והעיצוב בארץ ישראל, לפני הקמת המדינה ואחריה. אחד מהעיצובים הבולטים שלו הוא סמל הפלמ"ח. בשנות חייו האחרונות היה שותף במשרד אדריכלים יחד עם האדריכלים ניסן כנען ובנו יגאל אלחנני.
בשנת 1973 זכה בפרס ישראל לאדריכלות לשנת תשל"ג.

עם הפרויקטים הבולטים שתכנן נמנים יריד המזרח בנמל תל אביב, מגרשי התערוכה בצומת בית דגן, וגני התערוכה בשדרות רוקח בתל אביב. 

על שמו קרויה "רחבת אריה אל-חנני" במתחם יריד המזרח.
250px|ממוזער|שמאל|קברו של אלחנני בבית הקברות טרומפלדור
נפטר בסוף שנת 1985, בגיל 87. נקבר בבית הקברות טרומפלדור.

אל-חנני היה נשוי לשרה ולזוג נולדו שני ילדים - יגאל שהיה לאדריכל ושותף של אביו, ומיכל שעסקה בעיצוב פנים ונישאה לזרח גולן שניהל את המשרד המשפחתי.

גלריה

עבודות נבחרות
ארמון "תוצרת חוץ" - "יריד המזרח" בגני התערוכה הישנים שבנמל תל אביב (אל-חנני היה האדריכל הראשי של היריד). מכלול מבנים זה הורכב למעשה משלושה מבנים: "הביתן האיטלקי", "הביתן הזר" ו"הביתן הצרפתי", שלושת המבנים אופיינו בסגנון מודרני מובהק.
"ביתן האישה" - "יריד המזרח" בגני התערוכה הישנים (בתערוכה של שנת 1936 שימש כ"ביתן נורווגיה").
פסל "הגמל המעופף" - סמל "יריד המזרח" בגני התערוכה הישנים (נהרס).
מלון ירדן (בשיתוף עם האדריכל יעקב ירוסט) בפינת הרחובות בן יהודה 130 /שדרות קק"ל (לימים בן-גוריון 27)
פסל "הפועל העברי" - "יריד המזרח" בגני התערוכה הישנים (שוקם בשנת 1989).
ביתן תל אביב (הביתן העגול) - "גני התערוכה החדשים" (נפתח בשנת 1959 לכבוד "תערוכת 50 שנה לעיר תל אביב" בהם נפתחו גני התערוכה החדשים מעבר לנחל הירקון בשדרות רוקח. נהרס בשנת 2010)
עיצוב סמל הפלמ"ח.
ספריית ויקס (היום: מרכז דוד לופאטי), מכון ויצמן למדע, רחובות, 1957.
ביתן "האטום לצורכי שלום", תערוכת החקלאות, בית דגן, 1954.
"אוהל יזכור" (בשיתוף האדריכלים אריה שרון ובנימין אידלסון) במתחם יד ושם, ירושלים (1957–1961).
בית מעיא (מגדל משרדים, סמוך ל"צומת מעריב") - תל אביב.
בית אליהו (מגדל משרדים ברחוב אבן גבירול) - תל אביב.
מגדל "גן העיר" (מגדל מגורים) - תל אביב.
חידוש בית הכנסת הגדול (תל אביב) (1969).
היכל התרבות בכפר סבא.בניין הספרייה המרכזית''', אוניברסיטת בר-אילן.
 הגדה של פסח מאוירת על ידו, יצאה בהוצאת נ. ליפשיץ בשנת 1930, ומאז יצאה במהדורות נוספות.

 ראו גם 
 ערכים על מבנים ואתרים שתכנן אריה אלחנני
 הצגת הבכורה של האדריכל אריה אל-חנני, עבודות לתיאטרון משנות ה-1920 / המוזיאון לאמנות רוסית ע"ש מריה ומיכאל צטלין, רמת גן, 2013

קישורים חיצוניים

 אריה אל-חנני באתר הביאנלה לארכיטקטורה בוונציה 2006
 אריה אל חנני באתר artispo
 אריה אל-חנני, באתר "מפגשים מהסוג החזותי בעידן המודרני"
 מיכאל יעקובסון, על חידוש בניין ספרית ויקס (היום "מרכז דוד לופאטי") במכון ויצמן, Xnet, 20 באפריל 2012
 מיכאל יעקובסון, סקירה אדריכלית והיסטורית מלווה בתמונות על "אוהל יזכור" באתר 'חלון אחורי', 18 ביולי 2012
 מיכאל יעקובסון, סקירה על תערוכת עבודת התיאטרון של אל-חנני במוזיאון לאמנות רוסית ברמת גן, באתר 'חלון אחורי', 30 ביולי 2013
 מיכאל יעקובסון, 100 שנים של בדידות: עלייתו ונפילתו של בית הכנסת הגדול בתל אביב, Xnet, 12 בספטמבר 2013
 מיכאל יעקובסון, סקירה אדריכלית על בניין המנהלה באוניברסיטת בר-אילן, באתר 'חלון אחורי', 20 ביולי 2015

 מיכאל יעקובסון: סיבוב בבניין נפתלי באוניברסיטת תל אביב, באתר 'חלון אחורי', 6 באוקטובר 2021
 מיכאל יעקובסון: סיבוב באוהל יזכור ביד ושם, באתר 'חלון אחורי', 29 בפברואר 2024

 קישור לכתבה על כתבה ביוטיוב של טל'ק נוה מונוסון - רחבת אל-חנני: https://www.youtube.com/results?search_query=רחבת+אלחנני
 קישור לכתבה ביוטיוב על ציור "גויי הים" של אל-חנני ביוטיוב: https://www.youtube.com/watch?v=m6rx9xT0UcI


הערות שוליים

קטגוריה:קצרמר אמנים
קטגוריה:העיר הלבנה: אישים
קטגוריה:אדריכלים ישראלים
קטגוריה:גרפיקאים ישראלים
קטגוריה:מעצבים ישראלים
קטגוריה:זוכי פרס ישראל לאדריכלות
קטגוריה:זוכי פרס ישראל לשנת 1973
קטגוריה:ישראלים ילידי האימפריה הרוסית
קטגוריה:אנשי העלייה השלישית
קטגוריה:מאיירי הגדה של פסח
קטגוריה:יקירי תל אביב-יפו לשנת 1980
קטגוריה:אישים הקבורים בבית הקברות טרומפלדור
קטגוריה:ישראלים שנולדו ב-1898
קטגוריה:ישראלים שנפטרו ב-1985